Isabell Herlovsen
**Isabell Lehn Herlovsen** (s. 23. kesäkuuta 1988) on norjalainen jalkapalloilija. Hän oli pelipaikaltaan hyökkääjä. Hän pelasi Norjan naisten maajoukkueessa 133 maaottelua ja teki niissä 67 maalia. Hän nousi lokakuussa 2019 maajoukkueen kaikkien aikojen parhaaksi maalintekijäksi. Hän pelasi ensimmäisen maaottelunsa maaliskuussa 2005.

Herlovsenista tuli naisten EM-kilpailujen nuorin maalintekijä EM-kilpailuissa 2005, kun hän teki maalin alkulohko-ottelussa Ranskaa vastaan. Hän teki maalin myös välierässä Ruotsia vastaan. Norja saavutti turnauksessa hopeaa. Neljä vuotta myöhemmin Suomessa pelatuissa EM-kilpailuissa Norja ylsi välieriin ja Herlovsen teki tappiollisessa välieräottelussa Saksaa vastaan joukkueensa ainoan maalin.

Herlovsen pääsi MM-kilpailuissa 2007 ensi kerran kentälle vaihtopelaajana viimeisessä alkulohko-ottelussa Ghanaa vastaan ja teki ottelussa yhden maalin. Puolivälierässä Kiinaa vastaan hän pelasi avauskokoonpanossa ja teki ottelun ainoan maalin. Välierässä Saksaa vastaan hän oli avauskokoonpanossa, ja pronssiottelussa Yhdysvaltoja vastaan hän pääsi vaihdosta kentälle. Hän pelasi MM-kilpailuissa 2011 Norjan kaikissa kolmessa ottelussa, joista kahdessa hän oli avauskokoonpanossa. MM-kilpailuissa 2015 hän pelasi avauskokoonpanossa Norjan kahdessa alkulohko-ottelussa ja ainoaksi jääneessä pudotuspeliottelussa. Hän teki alkulohkossa kaksi maalia Thaimaata vastaan. MM-kilpailuissa 2019 hän pelasi avauskokoonpanossa Norjan kaikissa viidessä ottelussa ja teki kaksi maalia, yhden alkulohko-ottelussa Etelä-Koreaa ja yhden neljännesvälierässä Australiaa vastaan.

Herlovsen edusti kotimaassaan Kolbotnia, LSK:ta ja Vålerengaa sekä Ranskassa Olympique Lyonia ja Kiinassa Jiangsu Suningia. Hän voitti Norjan-mestaruuden Kolbotnin joukkueessa vuosina 2005 ja 2006 sekä LSK:ssa vuosina 2012, 2014, 2015 ja 2016. Lyonissa hän voitti Ranskan-mestaruuden ja ylsi Mestarien liigan loppuotteluun vuonna 2010.

Lähteet
-------

1. 1 2 3 4 5 6 7  Isabell Lehn Herlovsen NFF. Viitattu 23.2.2021. (norjaksi)
2. ↑  Isabell Herlovsen FIFA.  Arkistoitu 8.6.2019. Viitattu 8.7.2019. (englanniksi)
3. ↑  Johannessen, Bjørn Arne: Norge knuste Færøyene 13–0 – Herlovsen med scoringsrekord *Verdens Gang*.  9.10.2019. Viitattu 23.2.2021. (norjaksi)
4. 1 2 3  Norway Mediaguide – VM Frankrike 2019 (pdf) NFF. Viitattu 23.2.2021. (englanniksi)
5. ↑  Norway *FIFA Women's World Cup France 2019*. FIFA.  Arkistoitu 21.3.2019. Viitattu 8.7.2019. (englanniksi)
6. ↑  Isabell Herlovsen *Store norske leksikon*. Viitattu 23.2.2021. (norjaksi)

  

Norjan joukkue – Jalkapallon naisten MM-kilpailut 2011
1 Hjelmseth |
2 Holstad Berge |
3 Mjelde |
4 Stensland |
5 Skammelsrud Lund |
6 Hegland |
7 Rønning |
8 Vikestad |
9 Herlovsen |
10 Pedersen |
11 Larsen Kaurin |
12 Skarbo |
13 Giske |
14 Ims |
15 Gardsjord |
16 Thorsnes |
17 Mykjåland |
18 Knutsen Mienna |
19 Haavi |
20 Ryland |
21 Knutsen |
Valmentaja Landsem

Norjan joukkue – Jalkapallon naisten MM-kilpailut 2015
1 Hjelmseth |
2 Thorisdottir |
3 Skammelsrud Lund |
4 Ims |
5 Utland |
6 Mjelde |
7 Rønning |
8 Gulbrandsen |
9 Herlovsen |
10 Sonstevold |
11 Holstad Berge |
12 Vesterbekkmo |
13 Wold |
14 Schjelderup |
15 Sandvei |
16 Thorsnes |
17 Mykjåland |
18 Bjånesøy |
19 Minde |
20 Haavi |
21 Hegerberg |
22 Hansen |
23 Fiskerstrand |
Valmentaja Pellerud

Norjan joukkue – Jalkapallon naisten MM-kilpailut 2019
1 Hjelmseth |
2 Wold |
3 Thorisdottir |
4 Hovland |
5 S. Hansen |
6 Mjelde |
7 Thorsnes |
8 Bøe Risa |
9 Herlovsen |
10 C. Hansen |
11 Utland |
12 Fiskerstrand |
13 Åsland |
14 Engen |
15 Eikeland |
16 Reiten |
17 Minde |
18 Maanum |
19 Kvamme |
20 Haavi |
21 Sævik |
22 Nautnes |
23 Bogstad |
Valmentaja Sjögren